CELEX: 32004R1640
Language: hu
Date: 2004-09-17 00:00:00
Title: A Bizottság 1640/2004/EK rendelete (2004. szeptember 17.) a legkevésbé fejlett országokból származó rizsre vonatkozó behozatali engedélyek kibocsátásáról

18.9.2004   
            
            
               HU
            
            
               Az Európai Unió Hivatalos Lapja
            
            
               L 295/28
            
         
      A BIZOTTSÁG 1640/2004/EK RENDELETE
   
   (2004. szeptember 17.)
   a legkevésbé fejlett országokból származó rizsre vonatkozó behozatali engedélyek kibocsátásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a 2002. január 1-jétől2004. december 31-ig terjedő időszakra vonatkozó általános vámkedvezményrendszer alkalmazásáról szóló, 2001. december 10-i 2501/2002/EK tanácsi rendeletre (1),
   tekintettel a 2002/2003–2008/2009-es gazdasági években a legkevésbé fejlett országokból származó rizsre alkalmazandó vámkontingensek megnyitására és kezelésére vonatkozó részletes szabályok megállapításáról szóló, 2002. július 31-i 1401/2002/EK bizottsági rendeletre (2) és különösen annak 5. cikke (2) bekezdésére,
   mivel:
   
               (1)
            
            
               Az 1401/2002/EK rendelet a 2004/2005-ös gazdasági évre vámkontingenst nyitott 3 828 tonna előhántolt rizs egyenértékben kifejezett rizsre.
            
         
               (2)
            
            
               A kérelmezett teljes mennyiség meghaladja a rendelkezésre álló mennyiséget. Ezért meg kell határozni egy olyan százalékos együtthatót, amellyel az összes kérelem mennyiségét csökkentik,
            
         ELFOGADTA EZT A RENDELETET:
   1. cikk
   Az 1401/2002/EK rendelet 4. cikke (3) bekezdésének értelmében 2004 szeptemberének első öt munkanapja során benyújtott és a Bizottsághoz az emlitett rendelet 5. cikke (1) paragrafusának megfelelően eljuttatott, a 2501/2001/EK rendelet 9. cikkében említett legkevésbé fejlett országokból származó rizsre vonatkozó behozatali engedély iránti kérelmek alapján az engedélyeket a benyújtott kérelmekben feltüntetett, 91,8620 %-os csökkentési együtthatóval beszorzott mennyiségekre kell kiadni.
   2. cikk
   Ez a rendelet 2004. szeptember 18-án lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. szeptember 17-én.
      
         
            a Bizottság részéről
         
         J. M. SILVA RODRÍGUEZ
         
         
            mezőgazdasági főigazgató
         
      
   
   
      (1)  HL L 346., 2001.12.31., 1. o. A legutóbb a 905/2004/EK bizottsági rendelettel (HL L 163., 2004.4.30., 45. o.) módosított rendelet.
   
      (2)  HL L 203., 2003.8.1., 42. o.